b"\n_START_ARTICLE_\nWas mir behagt, ist nur die muntre Jagd, BWV 208a\n_START_SECTION_\nOrigen i context\n_START_PARAGRAPH_\nD'aquesta cantata nom\xc3\xa9s se'n conserva el llibret i se suposa que la m\xc3\xbasica era la de la cantata hom\xc3\xb2nima BWV 208, coneguda com la \xe2\x80\x9cCantata de la ca\xc3\xa7a\xe2\x80\x9d. Est\xc3\xa0 dedicada al pr\xc3\xadncep elector de Sax\xc3\xb2nia, Frederic August II que regn\xc3\xa0 a Pol\xc3\xb2nia com a August III, un gran amant i protector de les arts. Bach li dedic\xc3\xa0 diverses obres amb l'esperan\xc3\xa7a que el nomen\xc3\xa9s Compositor de la Cort, fet que aconsegu\xc3\xad el 1736. L'any 1733 li dedic\xc3\xa0 una Missa, que posteriorment es convertiria en la Missa en si menor BWV 232, i, a m\xc3\xa9s de la present, les cantates: BWV 193a, BWV 205a, BWV 206, BWV 207a, BWV 213, BWV 214 i BWV 215."